**АВАР КАЛАМ 2 КЛАСС**

**ПРОГРАММАЯЛЪул БАЯН.**

Жакъасеб школалда тIадаб борч ккола гIун бачIунеб гIелалъе гъваридаб ва щулияб гIелмияб лъай кьей, гьеб жидер практикаялъулъ хIалтIизабизе ругьун гьари, дунялалдехун материалистияб бербалагьи лъугьинаби. Гьеб масъала гIумруялде бахъинабиялъулъ кIудияб бакI ккола рахьдал мацIалъ.

Миллиял школазда рахьдал мацI малъиялъул аслияб мурад буго бацIцIадаб литературияб мацIалда жидерго пикру эркенго загьир гьабизе цIалдохъаби ругьун гьари (бицунги, хъванги), мацI борцин гьабулеб алаталдаса пайда боси, миллияб художествияб ва гIелмияб литература цIали ва бичIчIи.

Байбихьул классазда рахьдал мацI малъиялъул аслияб масъалалъун буго цIалдохъаби битIун бичIчIун тIехь цIализе, берцинго хъвазе, бацIцIадаб литературияб мацIалъ кIалъазе, гаргадизе ругьун гьари.

Гьелъул мурадалда гIуцIараб буго байбихьул классазе хIисаб гьабураб гьаб программаги. Программаялда гъорлъе уна цоцазда рухьарал , амма жалго жидедаго чIарал гьадинал бутIаби:

**1).** Хъвай-цIали малъи, класстун къватIисеб цIали ва калам цебетIезаби;

**2).** ЦIали классалдаги класстун къватIисеб цIали ва калам цебетIезаби;

**3).** Фонетика, грамматика, битIунхъвай ва калам цебетIезаби.

ЦIикIкIун кIвар кьезе ккола калам цебетIезабиялде, ай авар мацIалъул дарсида мугIалимасулги лъималазулги пикру буссине ккола гIемер хIалтIизарулел рагIаби лъазариялде, гьелги гьоркьоре ккезарун, предложениял гIуцIизе, предложенияздаса хабар хурхине ругьунлъиялде (бицунги, хъванги).

Гьеб масъала тIубаялъ рес кьола бицунебги цIалулебги асаралъул аслияб магIна босизе рахьдал мацIалда босизе пикру гьабизе ва гIенеккаразда бичIчIулеб куцалда кIалъазе. Лъималазул калам цебетIезабиялда цадахъ байбихьул классазда авар мацI лъазабиялъ кумек гьабула гьал хадусел суалал тIуразе. КIиабилеб классалда лъималаз гIисинал текстал захIматал рагIаби слогалккун цIалула. ЦIалул хехги тIоцебесеб классалда данде ккун, цо минуталда жаниб 50-60 рагIуде бахина. К1иабилеб классалъул цIалдохъабаз гIисинал харбал жидецаго цIализе байбихьула. Тексталда тIад гьабулеб хIалтIи дагьабги гъварид гьабула, ай мугIалимасул кумекалдалъун. Ц1алдохъабаз ц1алараб жоялъул аслияб пикру загьир гьабула, героязе къимат кьолел рагIаби ва предложениял рихьизарула. Лъималазул кIвар буссинабула каламалъул культура борхизабиялде, рагIул нахърател бечед гьабиялде.

 **ЦIалиялъул рахъалъ цIалдохъабазул лъугьине кколеб бажари.**

**ЛъагIалил бащалъи.** ГъалатIал риччачIого, текстал дурун, чвахун цIализе. Минуталда жаниб 35-40 рагIи кколеб хехлъиялда цIалдохъабаз лъай-хъвай гьабичIеб текст цIализе.

**ЛъагIалил кIиабилеб бащалъи.** БитIун, чвахун, рагIаби, слогазде рикьичIого цIализе. Минуталда жаниб гIага-шагарго 50-60 рагIи бугеб цIалдохъабаз лъай-хъвай гьабичIеб текст цIализе. Логикияб ударенияги лъун кколелъул лъалхъиги гьабун, битIун, чвахун текст цIализе.

**Тексталда тIад хIалтIи гьаби. Бухьараб калам.**

МугIалимас бицараб жоялъул ва тIехьалдаса цIалараб тексталъул магIна босизе. ХIасилалда тIасан кьурал суалазе къокъго жаваб кьезе. Малъарал ва жинцаго цIаларал гIисиналго асаразулъ рехсарал лъугьа- бахъиназул тартиб ракIалда чIезабизе, героязул ишазе ва рагIабазе битIараб къимат кьезе.

Гара-чIвариялда гIахьаллъизе. Жинцаго суалал кьезе, малъарал асаразда тIасан лъурал суалазе къокъгоги гIатIидгоги суалал кьезе.

Текст бутIабазде биххизе, гьезда цIарал лъезе, цIалараб жоялъул аслияб магIна загьир гьабизе (мугIалимасул кумекалдалъун ).

МагIна гIагарал рагIаби данде кквезе; рагIул магIна баян гьабизе, цо-цо рагIабазул гIемер магIна букIин лъазе; мугIалимасул кумекалдалъун тексталъул героязул, тIабигIаталъул, лъугьа-бахъиналъул хIакъалъулъ бицунел рагIаби ва предложениял рихьизаризе. Практикияб къагIидаялъ маргьаби, харбал, кучIдул ратIа гьаризе.

ЛъагIалида жаниб 7-8 кечI рекIехъе лъазабизе.

 **Программа**

 **2 класс**

**ЦIали ва калам цебетIезаби**

**(анкьида жаниб 2 сагIат кинабниги 68сагIат).**

**ЦIалул тематика.**

**Рии ракIалде щвезаби.** Риидал магIарул тIабигIаталъул бицунел харбал ва кучIдул. ЧIахIиял гIадамаз ва лъималаз гьарулел пайдаял хIалтIабазул бицунел асарал.

**Меседилаб хасалихълъи.**

Хасалихъ тIабигIаталъул ва гьеб цIуниялъул, бачIин бакIариялъул ва ахакь, хурзабахъ гьарулел хIалтIабазул хIакъалъулъ къокъал, пасихIал харбал ва кучIдул. ТIабигIаталде экскурсия.

**Нилъер ункъхIатIилал гьудулзаби.**

ХIайваназул ва хIанчIазул хIакъалъулъ кучIдул, харбал, маргьби ва бицанкIаби. Гьел цIуниялда ва гьезул гIумруялда, батIербахъиялда тIасан гара-чIвари. Эркенаб захIмат-нигIматазул ицц. ЗахIматалъул, батIи-батIияб махщалил, гьединго лъималазул гIумруялъул ва пайдаял ишазул хIакъалъулъ асарал. Лъималазул рукIа-рахъиналда, хьвада-чIвадиялда тIасан гара-чIвари.

**Лъималазул гIумру ва гьезул ишал.** Лъималазул гIумруялъул ва ишазул хIакъалъулъ харбал, кучIдул, кицаби ва абиял. Лъималаз цоцазе ва чIахIиязе гьабулеб кумекалда тIасан гара-чIвари.

**Хасел — лъималазе рохел.**

Хасалил гIаламатазул, цIияб соналде гьабулеб хIадурлъиялъул, хасало лъималаз гьарулел расандабазул, хIайваназ ва хIанчIаз хасел тIамулеб куцалъул бицунел асарал. Хасалил тIабигIаталде экскурсия.

**Хъизан ва школа.**

Хъизаналъул ва школалъул, кIудиязулги гIисиназулги цоцадехун букIине кколеб гьоркьоблъиялъул хIакъалъулъ кучIдул ва харбал.

**ЛъикIлъи, хIалимлъи, хIурмат.**

ГIадамазул лъикIабги квешабги хьвада-чIвадиялъул, цоцазе гьабулеб хIурматалъул, яхI-намус бугел унго-унгоял гIадамазул хIакъалъулъ харбал ва кучIдул.

**Халкъияб кIалзул гьунаралъул асарал.**

КIиабилеб классалъул цIалдохъабазе мустахIикъал захIматалъул, хIайваназул, гIажаибал лъугьа-бахъиназул, лъикIлъи — квешлъиялъул бицунел халкъиял маргьаби, кучIдул, кицаби, абиял ва бицанкIаби.

**Их.**

Ихдалил тIабигIаталъул, гьелъул берцинлъиялъул, хIайваназул гIумруялъул, хурзабахъ ва ахакь гьарулел хIалтIабазул, лъималаз гьарулел расандабазул хIакъалъулъ харбал ва кучIдул. Ихдалил байрамазул бицунел асарал (8 Март, оцбай ва гь.ц.) Ихдалил тIабигIаталде экскурсия.

**Росу.**

Росдал тIабигIаталъул, гIадамазул гIумруялъул, гьез гьарулел хIалтIабазул, гIухьбузул, рекьарухъабазул, ахихъабазул хIакъалъулъ асарал.

**Нилъер ВатIан.**

ВатIаналъул, шагьаразул ва росабазул, гьаваялда, ралъдада ва ракъдада бахIарчилъи бихьизабурал Дагъистаналъул бахIарзазул хIакъалъулъ кучIдул ва харбал. Экскурсия «Нилъер росу», «Нилъер район».

|  |  |  |  |  |
| --- | --- | --- | --- | --- |
| **№** |  **Содержание материала** |  **Вид** **деятельности** |  **Дом.**  **задание** |  **Кол. часов** |
| **1** | **Малъе, эбел, рахьдал мацI – кечI.** |  | **рекIехъе** | **1** |
| **2** | **Каникулазда – хабар.** | **соч. Риидал каникулазда** | **цIализе ва хъвазе** | **1** |
| **3** | **ЦIад - кечI** |  | **рекIехъе** | **1** |
| **4** | **Цо къоялъ риидал – хабар.** |  | **суалазе жавабал кьезе** | **1** |
| **5** | **Хасалихълъи – кечI.** |  | **рекIехъе** | **1** |
| **6** | **Дие бокьула хасалихълъи – кечI.** | **сураталдасан хIалтIи** | **пасихIго цIализе** | **1** |
| **7** | **Роржиналда цебе – хабар.** | **хIанчIазул сурат бахъизе** | **пасихIго цIализе** | **1** |
| **8** | **Класс тун къватIибехун цIали** |  |  | **1** |
| **9** | **Хасалихълъи – художник – хабар.** | **сураталдасан хIалтIи** | **цIализе** | **1** |
| **10** | **Хасалихълъи – кечI.** |  | **рекIехъе лъазе** | **1** |
| **11** | **Хасалихълъиялъул гьури – кеч.** |  | **пасихIго цIализе** | **1** |
| **12** | **Тайи – кечI.** |  | **хехго цIализе** | **1** |
| **13** | **Хъазги церги – маргьа.** | **сурат бахъизе** | **цIализе** | **1** |
| **14** | **ГIанкIудал тIанчIазул кечI.** |  | **цIализе** | **1** |
| **15** | **Боржун ана хинчI.** | **сураталдасан** | **берцинго цIализе** | **1** |
| **16** | **Класс тун къватIибехун цIали.** |  |  | **1** |
| **17** | **Чед - кечI** |  | **рекIехъе лъазе** | **1** |
| **18** | **Воре, чед гIодобе рехуге – хабар.** |  | **цIализе** | **1** |
| **19** | **Лена - хабар** | **Сураталда тIад хIалтIи** | **бицине** | **1** |
| **20** | **ГьабичIого хIалтIи бокьулев- кечI** |  | **пасихIго цIализе** | **1** |
| **21** | **Гьаз диеги гьабула кумек - хабар** | **Сураталда тIад хIалтIи** | **бицине** | **1** |
| **22** | **Класс тун къватIибехун цIали.** |  |  | **1** |
| **23** | **ХIажи вукIине ккола лъикIав чи-хабар.**  |  |  **бицине** | **1** |
| **25** | **ЦIалдохъан -кечI** |  | **рекIехъе** | **1** |
| **26** | **БахIарчияб иш - хабар** |  | **бицине** | **1** |
| **27** | **Хасел -кечI** | **Сурат бахъизе** | **рекIехъе лъазе** | **1** |
| **28** | **ГIазу - кечI** |  | **рекIехъе лъазе** | **1** |
| **29** | **Хасалил гьури - хабар** | **Гьорол сипат-сурат гьабизе** | **цIализе** | **1** |
| **30** | **ЦIияб сон – кечI.** | **Ёлкил сурат бахъизе** | **рекIехъе лъазе** | **1** |
| **31** | **Класс тун къватIибехун цIали.** |  |  | **1** |
| **32** | **Нижер рохел – хабар.** |  | **бицине** | **1** |
| **33** | **ГIазу байдал хIанчIи – хабар.** | **Сурат бахъизе** | **бицине** | **1** |
| **34** | **Дуда лъалебищ?** |  | **бицине** | **1** |
| **35** | **Хасел – кечI.** |  | **рекIехъе лъазе** | **1** |
| **36** | **МагIарухъ хасел – хабар.** |  | **цIализе** | **1** |
| **37** | **Класс тун къватIибехун цIали.** |  |  | **1** |
| **38** | **Гьабго кинаб гIалхул хIайван!** |  | **бицине** | **1** |
| **39** | **Рохьоб хасел – хабар.** | **Сурат бахъизе** | **бицине** | **1** |
| **40** | **Дир дахIадада – кечI.** |  | **пасихIго цIализе**  | **1** |
| **41** | **Унго – унгояв гьудул –хабар.** |  | **бицине** | **1** |
| **42** | **Нич – хабар.** |  | **цIализе** | **1** |
| **43** | **ТIоцебе хъвалеб рагIи – кечI.** |  | **пасихIго цIализе** | **1** |
| **44** | **ЦIалдохъанасде кагъат – хабар.** |  | **цIализе**  | **1** |
| **45** | **Класс тун къватIибехун цIали.** |  |  | **1** |
| **46** | **Щибаб жоялъе жинди-жиндир бакI – хабар.** |  | **бицине** | **1** |
| **47** | **БицанкIаби.** |  | **лъазаризе** | **1** |
| **48** | **Кицаби ва абиял.** |  | **лъазаризе** | **1** |
| **49** | **Борхьилги царалги къиса – маргьа.** | **Сурат бахъизе** | **бицине** | **1** |
| **50** | **Бекерун кету бачIанила – хабар.** |  | **пасихIго цIализе** | **1** |
| **51** | **Класс тун къватIибехун цIали.** |  |  | **1** |
| **52** | **8 март – хабар.** | **Сурат бахъизе** | **бицине** | **1** |
| **53** | **Эбелги лъималги – кечI.** |  | **ролазде бикьун цIализе**  | **1** |
| **54** | **Их бачIана – хабар.** | **Сурат бахъизе** | **бицине** | **1** |
| **55** | **Их – кечI.** |  | **рекIехъе лъазе** | **1** |
| **56** | **ИхдалхIинчI – хабар.** |  | **бицине** | **1** |
| **57** |  **Гагу – кечI.** |  | **рекIехъе лъазе** | **1** |
| **58** | **Ихдалил гIаламатал – хабар.** |  | **бицине** | **1** |
| **59** | **Класс тун къватIибехун цIали.** |  |  | **1** |
| **60** | **ВатIан – кечI.** |   | **рекIехъе лъазе** | **1** |
| **61** |  **Дагъистан – кечI.** | **Сурат бахъизе** | **рекIехъе лъазе** | **1** |
| **62** | **Шамилил гIолохъанлъи – хабар.** |  | **цIализе** | **1** |
| **63** | **Бергьенлъиялъул къо – хабар.** | **Сурат бахъизе** | **бицине** | **1** |
| **64** | **Ралъдал вас – хабар.** |  | **цIализе** | **1** |
| **65** | **Совет солдатасе памятник – ха- бар.**  | **Сурат бахъизе** | **бицине** | **1** |
| **66** | **Эбел тарасе рогьо - кечI** |  | **рекIехъе лъазе** | **1** |
| **67** | **Класс тун къватIибехун цIали.** |  |  | **1** |